大叹赏之。晋王与梁有隙，交兵累年，后晋王数困，欲与梁通和，使书记袭吉为书谕梁、欲修好于梁太祖朱温，辞甚辨丽。梁太祖使人读之，至于「毒手尊拳，交相于暮夜，金戈铁马，蹂践于明时」，叹曰：「李公僻处一隅，有士如此。若吾之智算，得袭吉之笔才，虎傅翼矣！」顾其从事敬翔曰：「善为我答之。」及翔所答，书辞不工。而袭吉之书，多传于世。